|  |  |  |
| --- | --- | --- |
| Titel | **Reality – de 7 undergenrer** |  |
| Tema: | Reality-tv, gameshows, dokusoap, manipulation, iscenesættelse, digital dannelse, kendisprogram |
| Fag: | Dansk |
| Målgruppe: | 8.-10. klasse |
|  |  |
| Faglige kategorier (Max. 3) | Data om læremidlerne: **Tv-udsendelser:**  ”Familien fra Bryggen”, TV3, 03-09-2022, 43 minutter ”Herlufsholm for livet”, TV2, 27-08-2018, 27 minutter  ”Korpset – gjort af det rette stof”, TV2, 12-09-2022, 41 minutter  Vejledningen her kan bruges af dansklærere i overbygningen og bygger på et samspil med kapitelsæt tilknyttet de tre konkrete reality-udsendelser, der er listet herover. De tre tv-udsendelser er udvalgt, så forskellige undergenrer inden for reality-tv bliver belyst:   * Reality-gameshow (”Korpset”) * Kendis-program (”Familien fra Bryggen”) * Doku-soap (”Herlufsholm for livet”)   På disse poster i mitcfu.dk linkes der også til andre realityshows, således at klassen kan fordybe sig i alle realitys 7 undergenrer:  ”Sporløs” (realitymagasin) ”Luksusfælden” (makeover) ”Vanvidsbilisterne” (professionsprogram)  ”Løvens hule” (talentshow)  **Faglig relevans** Reality-genren hører til gruppen af ikke-fiktive, multimodale tekster. Det er en teksttype, eleverne kender godt fra fritidslivet, men i et forløb som dette får de mulighed for at undersøge, fortolke og vurdere genren med udgangspunkt i danskfaglige begreber og metoder.  Med baggrund i forløbet her er der stof til et fordybelsesområde, fx med titlen ”Rundt om reality”.  Sidst i dokumentet findes der en oversigt over tv-udsendelser på mitcfu.dk, som eleverne kan gå på jagt i, når de selv skal vælge prøveoplæg til den mundtlige prøve i dansk (2-10 minutter). OBS: Vær opmærksom på, at sproget i prøveoplægget skal være dansk, svensk eller norsk.  **Ideer til undervisningen**  Det er grundtanken i det følgende forslag til arbejdet med reality, at klassen sammen fordyber sig i tre reality-shows som fælles stof.  Dernæst inddeles klassen i grupper, der hver især forfølger flere af de foreslåede undergenrer herover og deler deres opdagelser med resten af klassen.  **Forforståelse**   * Bed eleverne om i par at skrive så mange navne på reality-shows, de kender. I kan enten samle noterne i en Padlet – eller måske bare på tavlen.   Saml eventuelt op ved sammen at afklare:   * Er der nogle reality-shows, der har noget til fælles (enten i forhold til tema, virkemidler eller dramaturgi)? * Er der nogle reality-shows, der tydeligvis taler til bestemte målgrupper? * Er der nogle reality-shows, der provokerer jer eller overskrider jeres grænser? * Hvilke fællestræk ved reality-genren kan I finde? I kan eventuelt sammenligne jeres egne bud med genrekoderne herunder:   re genre.pngre-koder2.png  **Oplevelse og faglig undersøgelse af tre reality-shows**  Se ”**Familien fra Bryggen”** i fuld længde uden pauser. Følg derefter kapitelsættets nedslag og forslag til opgaver, hvor der er et særligt fokus på *målgruppe, temaet familie* *og tabuer* samt *personkarakteristik*. Kapitelsættet findes på posten i mitcfu og hjælper dig med at lave præcise nedslag i tv-udsendelsen, dér hvor der er behov for at være tekstnær.  Fra *Familien på Bryggen* på TV3.    Se **”Korpset”** i fuld længde uden pauser. Følg derefter kapitelsættets nedslag og forslag til opgaver, hvor der er et særligt fokus på *gameshowets design, temaet: lederevne og følgeskab* samt Erwin Goffmans begreber om sociale roller: *front stage* og *back stage*.  Fra *Korpset* på TV2    Se **”Herlufsholm for livet - 3”** i fuld længde uden pauser. Følg derefter kapitelsættets nedslag og forslag til opgaver, hvor der er et særligt fokus på elevtyper, traditioner og skandalen fra 2022.  Fra *Herlufsholm for livet* på TV2    **Afsluttende opsamling på de tre afsnit:**   * Prøv at udpege de genretræk i programmerne, der gør det til reality-tv. * Hvilke undergenrer af reality tilhører programmerne (se listen herunder)? Og er der eventuelt tale om genreblandinger? * Hvad, tænker I, er fascinations-elementet ved netop disse typer af reality? Hvilke behov opfyldes hos seerne? * Hvilke tematiske omdrejningspunkter har de tre shows? * Tror I, shows som disse fører til fordomme eller forståelse for deltagerne? * Hvad kan I på baggrund af de tre afsnit sige om reality-tv’s æstetik? * Hvilket af de tre reality-shows, mener I, er mest interessant? Tænk eventuelt i de tre appelformer, når I argumenterer for jeres valg (patos, logos, etos).   **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Undergenrer i reality-tv**   * Reality-gameshow, fx Big Brother * Reality-magasin, fx Station 2 * Dokusoap, fx Prinsesserne fra blokken * Kendisprogram, fx Familien fra Bryggen * Makeoverprogram, fx Med kniven for struben * Professionsprogram, fx Airport * Talentshow, fx X Factor   **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Perspektiverende spor**  Lad eventuelt eleverne fordele sig på de sidste 4 undergenrer i reality, og lad dem lave interessante kapitelmærkninger til de andre elever.  ”Sporløs” (realitymagasin) ”Luksusfælden” (makeover) ”Vanvidsbilisterne” (professionsprogram)  ”Løvens hule” (talentshow)    **Supplerende materialer** Til videre arbejde kan følgende materialer fra dit CFU eventuelt benyttes:   * *Selvoptaget (8) – bag om reality* – ID nr.: TV0000028707 * *Prinsesser fra blokken –* ID nr.: TV0000103756 * *Klædt af –* ID nr.: TV0000032499  |  |  | | --- | --- | |  |  | | |